A4-0118/99

Σχέδιο κοινής δράσης του Συμβουλίου με βάση το άρθρο Κ3 της Συνθήκης για την Ευρωπαϊκή Ένωση, σχετικά με τη θέσπιση ενός συστήματος προειδοποίησης για τη διαβίβαση πληροφοριών σχετικά με την παράνομη μετανάστευση και τα κυκλώματα διευκόλυνσης της παράνομης διέλευσης των συνόρων (5001/99 - C4-0046/99 - 99/0909(CNS))

Το εν λόγω σχέδιο εγκρίνεται με τις ακόλουθες τροποποιήσεις:

(Τροπολογία 1)

Άρθρο 1, παράγραφος 1, πρώτη παύλα

>Αρχικό κείμενο>

- τις πρώτες ενδείξεις λαθρομετανάστευσης και κυκλωμάτων παράνομης μετανάστευσης, ιδίως στους τόπους από τους οποίους εκπορεύεται το μεταναστευτικό φαινόμενο και

>Κείμενο μετά την ψηφοφορία στο ΕΚ>

- τις πρώτες ενδείξεις λαθρομετανάστευσης και κυκλωμάτων παράνομης μετανάστευσης, ιδίως στους τόπους από τους οποίους εκπορεύεται το μεταναστευτικό φαινόμενο καθώς και

στις χώρες της Ανατολικής Ευρώπης και του νοτίου τμήματος της Μεσογείου

(Τροπολογία 2)

Άρθρο 2, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Τα κράτη της Μεσογείου που συνορεύουν με κράτη της Ε.Ε. καλούνται να συμμετάσχουν στο σύστημα

(Τροπολογία 3)

Άρθρο 3, παράγραφος 2

>Αρχικό κείμενο>

2. Κάθε συμμετέχον κράτος μέλος ορίζει την οικεία κεντρική υπηρεσία μέσω της οποίας διενεργείται η ανταλλαγή πληροφοριών. Οι εν λόγω πληροφορίες διαβιβάζονται ωσαύτως στη Γενική Γραμματεία του Συμβουλίου.

>Κείμενο μετά την ψηφοφορία στο ΕΚ>

2. Κάθε συμμετέχον κράτος μέλος ορίζει την οικεία κεντρική υπηρεσία μέσω της οποίας διενεργείται η ανταλλαγή πληροφοριών. Οι εν λόγω πληροφορίες διαβιβάζονται ωσαύτως στη Γενική Γραμματεία του Συμβουλίου

και στην Επιτροπή.

(Τροπολογία 4)

Άρθρο 4

>Αρχικό κείμενο>

Η κοινή αυτή δράση δημοσιεύεται στην Επίσημη Εφημερίδα. Τίθεται σε εφαρμογή τρεις μήνες μετά τη δημοσίευσή της.

>Κείμενο μετά την ψηφοφορία στο ΕΚ>

Η κοινή αυτή δράση δημοσιεύεται στην Επίσημη Εφημερίδα. Τίθεται σε εφαρμογή τρεις μήνες μετά τη δημοσίευσή της.

Παραμένει σε ισχύ επί 12μηνο.

(Τροπολογία 5)

Άρθρο 4α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4α

1. Η Επιτροπή, αφού έχει διαβιβάσει στο Συμβούλιο και το Ευρωπαϊκό Κοινοβούλιο την έκθεσή της σχετικά με το μέλλον της συγκέντρωσης, διαβίβασης και επεξεργασίας δεδομένων στο πλαίσιο του Τίτλου ΙΙΙα της Συνθήκης του Άμστερνταμ.

>Αρχικό κείμενο>

>Κείμενο μετά την ψηφοφορία στο ΕΚ>

2. Τρεις μήνες μετά την έναρξη ισχύος της Συνθήκης του Άμστερνταμ, και τουλάχιστον έξι μήνες πριν από την εκπνοή αυτής της κοινής δράσης, - η Επιτροπή προετοιμάζει πρόταση κανονισμού με στόχο την αντικατάσταση αυτής της κοινής δράσης[semigr ]

Νομοθετικό ψήφισμα που περιέχει τη γνώμη του Ευρωπαϊκού Κοινοβουλίου σχετικά με το σχέδιο κοινής δράσης του Συμβουλίου, με βάση το άρθρο Κ3 της Συνθήκης για την Ευρωπαϊκή Ένωση, σχετικά με τη θέσπιση ενός συστήματος προειδοποίησης για τη διαβίβαση πληροφοριών σχετικά με την παράνομη μετανάστευση και τα κυκλώματα διευκόλυνσης της παράνομης διέλευσης των συνόρων (5001/99 - C4-0046/99 - 99/0909(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη το σχέδιο του Συμβουλίου (5001/99 - 99/0909(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο.K.6, δεύτερο εδάφιο της Συνθήκης της Ευρωπαϊκής Ένωσης (C4-0046/99),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0118/99),

1. εγκρίνει, με την επιφύλαξη των τροποποιήσεων που του επέφερε, το σχέδιο του Συμβουλίου[semigr ]

2. καλεί το Συμβούλιο να τροποποιήσει αναλόγως το σχέδιό του[semigr ]

3. ζητεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.